கேள்வி: எவ்வி - நீடூர் கிழவன் பற்றி விளக்கவும்.
பதில்: மிழலை நாட்டு அரசன். நீடூர் (தற்போதைய நீடாமங்கலம்) இவன் நாட்டின் தலைநகர், அதனால் இவன் “நீடூர் கிழவன்” எனப் படுகிறான். மிழலைக் கூற்றம் அறந்தாங்கி வட்டத்துத் தென் பகுதியும் இராமநாதபுர மாவட்டத்தின் கீழ்ப்பகுதியும் தன்கண் கொண்டது. திருப் பெருந்துறை என்னும் ஆவுடையார்கோவில் வட்டாரப் பகுதிகள் மிழலை நாடு என்று அழைக்கப் பட்டதற்கான சான்றுகள் உள்ளன.கடற்கரைவரை இந்தநாடு பரவி இருந்தது. வேள் எவ்வி எனவும், நீடூர் கிழவன் எனவும் இவன் போற்றப்படுகிறான். வேளிர் குடியைச் சேர்ந்தவன் என்று கபிலர் இவனைக் குறிப்பிடுகிறார்.